Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 808

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik 40—44% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 20 kredit (Ebből alapvizsga: 4 kredit) — Bevezetés a filozófiai szempontból releváns idegen nyelvek filozófiai szaknyelvébe, filozófiai szövegek olvasásának és elemzésének gyakorlása. Filozófiai alapkészségek elsajátítása majd elmélyítése. Ezen készségek és ismeretek közül külön kiemelendő a logika. — Területei: szakszövegolvasás, logika, filozófiai alapkészségek, filozófiai készségfejlesztés. 4.2.2. Törzsképzés: 60 kredit (Ebből alapvizsga: 4 kredit) — Az egyetemes filozófiatörténet elmélyült és extenzív tanulmányozása. — A filozófia szisztematikus területeinek beható megismerése: = esztétika, = etika, = ismeretelmélet, = jogfilozófia, = kortárs filozófiai problémák, = környezeti filozófia és etika, = metafizika, = nyelvfilozófia, = politikai filozófia, = történelemfilozófia, = tudományelmélet, = vallásfilozófia. — A filozófiai készségek közül elsajátítandó az önálló szövegelemzés készsége, valamint az önálló gondolatok szakszerű megfogalmazásának, részletes kidolgozásának és argumentálásának, továbbá a filozófiai hagyományon belül történő elhelyezésének képessége. 4.2.3. Szakképzés: 25 kredit Elmélyült, tudományos igényű stúdiumok a filozófia egy szűkebb területén. Ezek a hallgató szakdolgozati felkészülésének előmunkálatait képezik, a törzsképzési szakasszal bezárólag végzett tanulmányok tárgyköréből vagy ezekhez kapcsolódó problématerületekről.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes